b'\n_START_ARTICLE_\nSlaget ved Helsingborg (1535)\n_START_SECTION_\nBaggrund\n_START_PARAGRAPH_\nGrevens fejde br\xc3\xb8d ud i maj 1534, da en lybsk h\xc3\xa6r under greve Christoffer af Oldenburg rykkede ind i Jylland med det m\xc3\xa5l at geninds\xc3\xa6tte Christian 2. p\xc3\xa5 Danmarks trone. P\xc3\xa5 grevens side stod st\xc3\xa6derne K\xc3\xb8benhavn og Malm\xc3\xb8s styrende, som st\xc3\xb8ttede reformationen og var modstandere af det st\xc3\xa6rke adelsv\xc3\xa6lde i Danmark, samt en stor del af landets b\xc3\xb8nder, blandt hvilke Christian 2. var yderst popul\xc3\xa6r. P\xc3\xa5 den anden side stod st\xc3\xb8rstedelen af den danske adel, rigsr\xc3\xa5det og den h\xc3\xb8jre pr\xc3\xa6stestand, som nu valgte den tidligere konge Frederik 1.s s\xc3\xb8n, hertug Christian, til konge._NEWLINE_For at styrke forsvaret af Jylland udskibede det danske rigsr\xc3\xa5d ryttere fra Sk\xc3\xa5ne, hvilket blot efterlod en adelsh\xc3\xa6r og lensm\xc3\xa6ndenes tropper til Sk\xc3\xa5nes forsvar. Rigsmarsken og lensm\xc3\xa6ndene p\xc3\xa5 Helsingborg Slot, en af Sk\xc3\xa5nes m\xc3\xa6gtigste m\xc3\xa6nd, Tyge Krabbe, fors\xc3\xb8gte at samle de resterende tropper til st\xc3\xb8tte for Christian 3. og drog mod Malm\xc3\xb8 for at kue stadens styrende. Malm\xc3\xb8s borgmester, J\xc3\xb8rgen Kock, ogs\xc3\xa5 han med stor magt i egenskab af kongelig m\xc3\xb8ntmester, lukkede den 28. maj Malm\xc3\xb8s porte, og stadens borgere indtog og demolerede Malm\xc3\xb8hus slot og tog dets lensmand, Mogens Gyldenstjerne, til fange. Slottet rummede store dele af adelens f\xc3\xb6rr\xc3\xa5d af v\xc3\xa5ben. Samtidig ankom en lybsk fl\xc3\xa5de til \xc3\x98resund, hvor den landsatte tropper p\xc3\xa5 Sj\xc3\xa6lland, og forhandlinger mellem J\xc3\xb8rgen Kock og den sk\xc3\xa5nske adel indledtes. Pressede af situationen antog adelen borgerne og grev Christoffers krav og i august hyldedes han p\xc3\xa5 Christian 2.s vegne som regent over Sk\xc3\xa5nelandene ved Sk\xc3\xa5nes landsting. Tyge Krabbe forestod hyldningseden i n\xc3\xa6rv\xc3\xa6relse af \xc3\xa6rkebiskop Torben Bille._NEWLINE_I efter\xc3\xa5ret 1534 kontrollerede grevens tropper Sk\xc3\xa5nelandene, Sj\xc3\xa6lland, Fyn og dele af Jylland. Dette fik den svenske konge Gustav Vasa til at indgribe, efter som han ikke kunne t\xc3\xa5le at p\xc3\xa5 ny skulle se Christian 2. p\xc3\xa5 Danmarks trone. Gustav Vasa sendte en mindre troppestyrke under ledelse af Lars Siggesson Sparre til Halland, hvor man indtog Halmstad og belejrede Varbergs f\xc3\xa6stning. Den svenske indgriben fik L\xc3\xbcbecks r\xc3\xa5d til at tvivle p\xc3\xa5 grev Christofers muligheder for at vinde krigen, og man sendte derfor den fremst\xc3\xa5ende h\xc3\xa6rleder Markus Meyer til Danmark, hvor han snart begav sig til Sk\xc3\xa5ne. Man s\xc3\xb8gte ogs\xc3\xa5 st\xc3\xb8tte hos den katolske hertug Albrekt 7. af Mecklenburg-G\xc3\xbcstrow, som gik med til at sende en h\xc3\xa6r under ledelse af grev Johan af Hoya til Sj\xc3\xa6lland. Beskeden om, at svenske tropper var g\xc3\xa5et ind i konflikten, fik den sk\xc3\xa5nelandske adel at tage mod til sig og p\xc3\xa5 nyt\xc3\xa5rsaften opsige sin troskabsed til grev Christofer og anerkende Christian 3. som sin konge. Man samlede sine krigsfolk ved \xc3\x84ngelholm og marcherede der efter mod V\xc3\xa4, hvorfra man tog kontakt med de svenske tropper. _NEWLINE_Markus Meyer og Johan af Hoya havde p\xc3\xa5 dette tidspunkt indledt en belejring af Halmstad, underst\xc3\xb8ttet af en borgerh\xc3\xa6r fra Malm\xc3\xb8 under ledelse af J\xc3\xb8rgen Kock. Da nyhederne om den sk\xc3\xa5nske adels modstand n\xc3\xa5ede dem, br\xc3\xb8d de dog den 4. januar belejringen for at undg\xc3\xa5 at komme i klemme mellem to h\xc3\xa6re. Johan af Hoya begav sig til K\xc3\xb8benhavn, da han antagelig ans\xc3\xa5, at Sk\xc3\xa5ne var g\xc3\xa5et tabt, mens Meyer og Kock vendte sig med sine tropper ned mod Helsingborg. De svenske tropper og det sk\xc3\xa5nelandske adelsopbud, som nu havde sl\xc3\xa5et sig sammen, fulgte efter.\n_START_SECTION_\nSlaget\n_START_PARAGRAPH_\nDa den tyske h\xc3\xa6r n\xc3\xa5ede Helsingborg, tog Meyer kontakt med Tyge Krabbe, som under hele konflikten havde opholdt sig p\xc3\xa5 slottet under n\xc3\xb8je overv\xc3\xa5gning fra stadens borgere og borgmesteren Mogens B\xc3\xb8dker. Han ville p\xc3\xa5 denne m\xc3\xa5de sikre sig, at han kunne regne med lensherrens st\xc3\xb8tte mod den svenske h\xc3\xa6r og at han kunne f\xc3\xa5 underst\xc3\xb8ttelse fra slottets kanoner. Krabbe svarede noget tvetydigt, at han stod p\xc3\xa5 de forbundnes side, men dette svar godtog Meyer. Han stillede der efter sine trppper op med ryggen mod slottet mellem dominikanerklosteret Sankt Nicolai og kirken Sankt Petri, begge senere forsvundne. If\xc3\xb8lge planerne skulle slottets kanoner s\xc3\xa5 have frit skudhold s\xc3\xa5 snart, man s\xc3\xa5 fjendetropperne rykke frem. De tyske tropper bestod af tre f\xc3\xa4nikor, modsvarende omkring 1.500 mand. _NEWLINE_De svenske tropper, sammen med adelsm\xc3\xa6ndenes overlegne rytteri, ankom fra \xc3\x84ngeholmsvejen og drog sydp\xc3\xa5 gennem sn\xc3\xa5rskoven for at m\xc3\xb8de Meyers folk fra Slottsv\xc3\xa5ngen \xc3\xb8st for staden. D\xc3\xa6kket af halvm\xc3\xb8rket om morgenen den 12. januar rykkede den svensk-sk\xc3\xa5nske adelsh\xc3\xa6r forsigtigt frem mod Helsingborg slot. Den tyske h\xc3\xa6r havde indtaget sine stillinger foran slottet, og omkring klokken 8 om morgenen udbr\xc3\xb8d de f\xc3\xb8rste kampe. If\xc3\xb8lge oplysninger fra J\xc3\xb8rgen Kock form\xc3\xa5ede de tyske tropper at modst\xc3\xa5 de f\xc3\xb8rste svenske fremrykninger, og de stod imod frem til klokken 3 om eftermiddagen, hvor efter de svenske tropper trak sig tilbage. Stridighederne blev genoptaget den 13. januar omkring samme tidspunkt som dagen f\xc3\xb8r. Ved slagets begyndelse vendte imidlertid Tyge Krabbe sine kanoner mod de tyske tropper og lod dem beskyde med hagl fra slottet. Meyer og Kock sendte da en adjutant for at finde ud af hvad, der skete, men da denne ikke blev sluppet ind, stod det klart, at Krabbe var g\xc3\xa5et over p\xc3\xa5 sine adelsfr\xc3\xa6nders side. Fangede mellem kanonild fra to retninger flygtede de sammen med 700 mand ind bag klosterets mure. Derfra lykkedes det Kock at flygte ned gennem staden, hvorfra han sammen med mellem 100 og 250 mand kunne komme over sundet til den sj\xc3\xa6llandske side. Ved slagets afslutning \xc3\xa5bnede Krabbe slottets porte for den svensk-sk\xc3\xa5nske h\xc3\xa6r._NEWLINE_Klosteret, som l\xc3\xa5 inden for sit eget kastel, belejredes og faldt efter kraftig beskydning, b\xc3\xa5de fra slottet og de svenske tropper. Meyer kunne byde modstand i et d\xc3\xb8gn inden, at han blev tvunget til at opgive sin stilling og blev tilfangetaget sammen med Michel Blink og junker Peter van Gelleren. De tilfangetagne tropper f\xc3\xb8rtes dels til Sverige, dels til Ystad, mens Meyer blev holdt fangen p\xc3\xa5 Varbergs f\xc3\xa6stning.\n_START_SECTION_\nF\xc3\xb8lger\n_START_PARAGRAPH_\nEfter slaget ved Helsingborg vendte stridslykken for Christian 3.s st\xc3\xb8tter, og n\xc3\xa6sten hele Danmark \xc3\xb8st for \xc3\x98resund var under kongens kontrol. Kun Malm\xc3\xb8, Landskrona og Varberg, som blev indtaget af den der f\xc3\xa6ngslede Markus Meyer, holdt stand. Efter slaget fulgte flere sejre for Christian 3., blandt andet et s\xc3\xb8slag ved Bornholm, som br\xc3\xb8d L\xc3\xbcbecks herred\xc3\xb8mme over havet, og det afg\xc3\xb8rende slag ved \xc3\x98ksnebjerg, hvor grevens tropper led et stort nederlag. L\xc3\xbcbeck s\xc3\xa5 da sin sag tabt, og fred blev indg\xc3\xa5et i Hamborg i februar 1536. I og med freden kapitulerede Malm\xc3\xb8 og senere tillige Varberg. Landskrona var faldet allerede i oktober 1535. Som det sidste f\xc3\xa6ste kapitulerede endelig K\xc3\xb8benhavn den 29. juli 1536, og Christian 3. var nu konge over hele Danmark._NEWLINE_J\xc3\xb8rgen Kock vendte tilbage til Malm\xc3\xb8 i 1537 og form\xc3\xa5ede ved stor politisk dygtighed at undg\xc3\xa5 st\xc3\xb8rre repressalier fra kongen side. m\xc3\xa5ske formildedes kongen derved, at den formuende Kock gav staten flere store l\xc3\xa5n og lovede at bekoste genopbygningen af det raserede Malm\xc3\xb8hus slot. Kock blev atter valgt til Malm\xc3\xb8s borgmester i 1540, en titel han havde tabt under borgerkrigen. Tyge Krabbe havde derimod sv\xc3\xa6rt ved at vinde den lutherske Christian 3.s tillid dels som f\xc3\xb8lge af, at han havde skiftet side under krigen, men tillige fordi den konservative Krabbe forblev katolik livet ud. Han mistede Helsingborgs slotslen i december 1536, officielt "paa Grund af Alder og Skr\xc3\xb8belighed", men fik senere \xc3\x84ngelholm stad som forlening. Han beholdt sin plads i rigsr\xc3\xa5det frem til sin d\xc3\xb8d 1541 og bar som rigsmarsk rigssv\xc3\xa6rdet ved Christian 3.s kroning i august 1537. _NEWLINE_Markus Meyer havde som omtalt kunnet tage magten i sit tilt\xc3\xa6nkte f\xc3\xa6ngsel, Varbergs f\xc3\xa6stning, hvilken han holdt frem til 1536, da Christian 3.-trofaste tropper kunne indtage slottet. Meyer f\xc3\xb8rtes til Helsing\xc3\xb8r,hvor han blev stillet for retten, d\xc3\xb8mt og senere henrettet. De tilfangetagne tyske lejekn\xc3\xa6gte betalede i Sverige sin l\xc3\xb8sen ved at uden betaling tjene Gustav Vasa i en m\xc3\xa5ned, hvor efter de gik over i svensk tjeneste.'